«ایشیق» درگیسی‌نین PDF آرشیوی یاییملاندیhttps://ishiq.net/?p=38093«ایشیق» درگیسی آذربایجان تورکجه‌سی

«ایشیق» درگیسی‌نین PDF آرشیوی یاییملاندیhttps://ishiq.net/?p=38093«ایشیق» درگیسی آذربایجان تورکجه‌سینده نشر اولونان مد‌نی و اجتماعی یؤنوملو اوچ‌آیلیق درگی ایدی. درگی ۱۳۹۷-جی ایلین یاز فصلیندن اعتباراً اؤلکه اوزره گئنیش یاییم شبکه‌سی ایله نشر ائدیلمه‌یه باشلادی. مسئول مدیری «روشن نوروزی» اولان بو درگی ایران آذربایجانی‌نین و اؤلکه‌نین دیگر تورک دیللی بؤلگه‌لرینین اجتماعی، تاریخی، ادبی و مدنی مسئله‌لرینه دقت یئتیره‌رک فورمالاشمیش، بو ساحه‌نین مسئله‌لرینی، مد‌نی کیملییینی و ادبی یارادیجیلیغینی عکس ائتدیره‌ن بیر پلاتفورما یاراتماغا چالیشمیشدیر. «ایشیق» چاپ اولوندوغو دؤورده مطبوعات دککه‌لرینده و کیتاب ماغازالاریندا اوخوجولار اوچون ساتیشدا ایدی.بو درگینین اساس خصوصیتلریندن بیری علمی-تدقیقات، ادبی و اجتماعی مضمونا عینی زاماندا یئر وئرمه‌سی ایدی. درگینین ایلک سایی «آذربایجان معلم‌لری و تحصیل مسئله‌سی» موضوعسونا حصر اولونموش خصوصی دوسیه ایله نشر ائدیلمیش، سونراکی نومره‌لرده ایسه «آذربایجان قفه‌خانالاری»، «آذربایجان و مهاجرت مسئله‌سی» و «آذربایجان توی‌لاری» موضوعلارینا حصر اولونموش خصوصی بوراخیلیشلار درج اولونموشدور.